Suraya Yaacob

YBhg. Dato' Suraya Yaacob; PJN; DSDK, SDK, BKM, JP;  merupakan seorang Ahli Dewan Undangan Negeri (ADUN) Sungai Tiang, Pendang, Kedah. Beliau merupakan Exco Wanita UMNO Malaysia, Presiden Persatuan Bola Jaring Malaysia dan merupakan Presiden (Penaja) MAYC Kebangsaan. Menteri Besar Kedah, Mukhriz Mahathir melantik beliau sebagai Pengerusi Jawatankuasa Pembangunan Usahawan, Wanita, Keluarga, Kebajikan Masyarakat, Pertanian dan Industri Asas Tani Negeri Kedah. Pada peringkat parti, beliau ialah Ahli Majlis Kerja Tertinggi UMNO (dipilih). Usaha yang dilakukan telah menobatkan beliau sebagai Tokoh Belia Negara pada tahun 2007.

Latar belakang
Beliau juga diberi peluang untuk menjawat jawatan EXCO Bekalan Air, Sumber Asli dan Kerja Raya Kedah. Lantikkan dilakukan atas kepercayaan terhadap beliau dalam menguruskan organisasi.

Anak kelahiran Alor Setar ini sudah berkahwin dengan pasangan hatinya, Zulkifli Ishak dan dikurniakan dua cahaya mata iaitu Syed Afiq dan Syed Aiman.

Kerjaya:

 ADUN Sungai Tiang (2004 - 2023)
 Ahli Majlis Mesyuarat Kerajaan Negeri Kedah (2013 - 2017 & 2020 - 2022)
 Peguam di Firma Guaman Suraya Zaida & Co

Jawatan dalam parti:

 Bekas EXCO Wanita Umno
 Ketua Penerangan UMNO Kedah
 Pengerusi Komunikasi Barisan Nasional (BNCOMM) Kedah
 Bendahari Pergerakan Puteri UMNO
 Majlis Kerja Tertinggi UMNO
 Pergerakan Wanita UMNO

Jawatan dalam pertubuhan bukan kerajaan:

 Pengerusi Tabung Ekonomi Kumpulan Usaha Niaga (TEKUN) (2008-2010)  
 Lembaga Pengarah Suruhanjaya Koperasi Malaysia (2009-2013)
 Pengurus Pasukan Bola Sepak Wanita Kebangsaan
 Ahli Jawatankuasa Pasukan Bola sepak Malaysia (FAM)
 Jawatankuasa Bola Sepak Wanita AFC
 Presiden Persatuan Bola Jaring Negeri Kedah

Pendidikan:

 Pengacara Undang-undang dari Lincoln's Inn, London (1993)
 Ijazah Sarjana Muda Undang-undang dari Universiti Cardiff  (1992)

Tokoh Belia Negara 2007 
Pada 31 Januari 2008, di dalam Majlis Anugerah Belia Negara Malaysia 2007, beliau dinobatkan Tokoh Belia Wanita 2007 bersama-sama dengan Datuk Shamsul Anuar Nasarah yang dinobatkan Tokoh Belia Lelaki 2007.

Pemergian suami
Pada 18 Februari 2014, suaminya Syed Al-Fandi Dato' Syed Mansor Barakbah, 47, meninggal dunia akibat jangkitan dalam kepala. Beliau dirawat di Putra Medical Centre (PMC), Alor Setar sebelum kematiannya. Jenazah dikebumikan pada pukul 6 petang di Tanah Perkuburan Islam Masjid Al-Bukhary, Alor Setar.

Rujukan

Anggota wanita Pertubuhan Kebangsaan Melayu Bersatu
Ahli Dewan Undangan Negeri Kedah ke-14
Ahli Dewan Undangan Negeri Kedah ke-13
Ahli Dewan Undangan Negeri Kedah ke-12